Captain America: The First Avenger
„Captain America: The First Avenger“ (tarjimasi „Kapitan Amerika: Birinchi qasoskor“; ayrim oʻzbekcha manbalarda „Birinchi qasoskor“ oʻlaroq maʼlum) — 2011-yilda chiqarilgan superqahramonlik filmi; „Marvel kinematografiya koinoti“ (MKK) mediafranshizasidagi beshinchi film. Marvel Comics komikslaridagi ayni nomli personajga asoslangan. Marvel Studios tomonidan ishlangan, Paramount Pictures tomonidan esa tarqatilgan. Filmga Joe Johnston rejissyorlik qilgan. Ssenariyni Christopher Markus va Stephen McFeely yozgan. Bosh rollarni Chris Evans (Steve Rogers / Kapitan Amerika rolida) Tommy Lee Jones, Hugo Weaving, Hayley Atwell, Sebastian Stan, Dominic Cooper, Toby Jones, Neal McDonough, Derek Luke va Stanley Tucci ijro etgan. „Captain America: The First Avenger“ premyerasi 2011-yilning 19-iyulida Los-Anjeles shahrida boʻlib oʻtgan. Prokatlarda umumjahon boʻylab $370 million mablagʻ toʻplagan.